Suppliment għall-proposta COM (2010)459 għal REGOLAMENT TAL-KUNSILL (UE) Nru .../2010 dwar miżuri restrittivi kontra l-Iran u li jħassar ir-Regolament (KE) Nru 423/2007 /* KUMM/2010/0515 final - NLE 2010/0240 */





[pic] | IL-KUMMISSJONI EWROPEA | Brussel 21.9.2010 KUMM(2010) 515 finali 2010/0240 (NLE) Suppliment għall-proposta COM (2010)459 għal REGOLAMENT TAL-KUNSILL (UE) Nru .../2010 dwar miżuri restrittivi kontra l-Iran u li jħassar ir-Regolament (KE) Nru 423/2007 (ippreżentat b’mod konġunt mill-Kummissjoni u mir-Rappreżentant Għoli tal-UE għall-Affarijiet Barranin u l-Politika ta’ Sigurtà) MEMORANDUM TA’ SPJEGAZZJONI 1. Fil-31 ta' Awwissu 2010, il-Kummissjoni u r-Rappreżentant Għoli tal-UEgħall-Affarijiet Barranin u l-Politika ta' Sigurtà għamlu proposta konġunta COM(2010)459 għal Regolament tal-Kunsill dwar miżuri restrittivi kontra l-Iran, li għandu jdaħħal fis-seħħ bosta miżuri previsti mid-Deċiżjoni 2010/413/PESK tas-26 ta' Lulju 2010 u li jissostitwixxi r-Regolament tal-Kunsill (KE) Nru 423/2007. 2. Il-memorandum ta' spejgazzjoni għall-proposta indika li proposta supplimentari għandha ssir b'mod separat fir-rigward tal-lista ta' oġġetti u teknoloġija ewlenin għall-industrija tal-gass naturali u taż-żejt msemmija fl-Artikolu 8 tar-Regolament propost, li għandha tiġi stabbilita fl-Anness VI tar-Regolament. 3. Il-lista ta' oġġetti u teknoloġija ewlenin għall-industrija tal-gass naturali u taż-żejt msemmija fl-Artikolu 8 għandha tinkludi tagħmir, materjali, software u teknoloġija li huma kruċjali u indispensabbli għall-esplorazzjoni, il-produzzjoni, ir-raffinar u l-likwefazzjoni fl-industrija tal-gass naturali u taż-żejt fl-Iran. Il-lista għandha tidentifika parametri tekniċi sabiex jiġi ċċarat l-ambitu tal-kontroll u jiġi evitat li jkun hemm xi elementi doppji fil-listi fl-Annessi I, II u IV. 4. Il-Kummissjoni u r-Rappreżentant Għoli tal-UE għall-Affarijiet Barranin u l-Politika ta' Sigurtà jipproponu li jinkludu t-tagħmir u t-teknoloġija stabbiliti f'din il-proposta fl-Anness VI tar-Regolament prospettiv. 2010/0240 (NLE) Suppliment għall-proposta COM (2010)459 għal REGOLAMENT TAL-KUNSILL (UE) Nru .../2010 dwar miżuri restrittivi kontra l-Iran u li jħassar ir-Regolament (KE) Nru 423/2007 ANNESS VI Lista ta' tagħmir u teknoloġija ewlenin mesmmija fl-Artikolu 8 Noti Ġenerali 1. L-iskop tal-projbizzjonjiet imsemmija f’dan l-Anness m’għandux jiġi nnewtralizzat mill-esportazzjoni ta’ kwalunkwe oġġetti mhux ipprojbiti (inkluż impjant) li fihom komponent wieħed jew aktar li huma pprojbiti meta l-komponent jew il-komponenti pprojbiti jkunu l-element prinċipali tal-oġġetti u jistgħu possibbilment jitneħħew jew jintużaw għal finijiet oħrajn. N.B.: Waqt li jiġi vvalutat jekk il-komponent jew il-komponenti pprojbiti għandhomx jitqiesu bħala l-element prinċipali, huwa meħtieġ li jintiżnu l-fatturi tal-kwantità, tal-valur u tal-għarfien teknoloġiku u ċirkostanzi speċjali oħrajn li jistgħu jistabbilixxu l-komponent jew il-komponenti pprojbiti bħala l-element prinċipali tal-oġġetti li qed jiġu akkwistati. 2. L-oġġetti speċifikati f’dan l-Anness jinkludu kemm oġġetti ġodda kif ukoll dawk użati. Nota Ġenerali dwar it-Teknoloġija (NĠT) 1. It-‘teknoloġija’ ‘meħtieġa’ għall-‘iżvilupp’, il-‘produzzjoni’ jew l-‘użu’ ta’ oġġetti pprojbiti tibqa’ taħt projbizzjoni anke meta tkun applikabbli għal oġġetti mhux ipprojbiti. 3. Il-projbizzjonijiet ma japplikawx għal dik it-‘teknoloġija’ li hija l-minimu meħtieġ għall-installazzjoni, l-operat, il-manutenzjoni (l-iċċekkjar) u t-tiswija ta’ dawk l-oġġetti li mhumiex ipprojbiti jew li l-esportazzjoni tagħhom ġiet awtorizzata skont ir-Regolament (KE) Nru 423/2007 jew dan ir-Regolament. 4. Projbizzjonijiet fuq trasferiment ta’ ‘teknoloġija’ ma japplikawx għal informazzjoni ‘fl-isfera pubblika’, għal ‘riċerka xjentifika bażika’ jew għall-informazzjoni minima meħtieġa għal applikazzjonijiet għal privattivi. ESPLORAZZJONI U PRODUZZJONI TAż-żEJT MHUX MAħDUM U L-GASS NATURALI 1.A Tagħmir 1. Tagħmir, vetturi, bastimenti u inġenji tal-ajru għall-analiżi ġeofiżiku li ġew adattati b'mod speċjali sabiex jiksbu dejta għall-esplorazzjoni taż-żejt u tal-gass flimkien mal-komponenti mfassla b'mod speċjali għalihom. 2. Sensuri mfassla b'mod speċjali għal operazzjonijiet fi ħdan il-bjar taż-żejt u tal-gass, inklużi sensuri użati għall-kejl matul it-tħaffir u t-tagħmir assoċjat imfassal b'mod speċjali sabiex tinkiseb u tinħażen dejta minn tali sensuri. 3. Tagħmir ta' tħaffir imfassal għat-tħaffir ta' formazzjonijiet tal-blat għall-finijiet ta' esplorazzjoni għal, jew il-produzzjoni taż-żejt, gass u materjali idrokarburi oħrajn ta' oriġini naturali. 4. Golji, pajp għat-tħaffir, kullar tal-golja għat-tħaffir, ċentralizzaturi, pajp għall-kisi tat-tħaffir u tagħmir ieħor imfassal b'mod speċjali għall-użu fit-tagħmir għat-tħaffir tal-bjar taż-żejt u tal-gass u miegħu. 5. Drilling wellheads (l-istruttura fil-wiċċ tal-bir), blowout preventers (tagħmir li jipprevjeni l-iżbroffi), u l-hekk imsejħa Christmas jew production trees (muntaġġ ta' tagħmir għall-kontroll tal-fluss tal-fluwidi) u l-komponenti tagħhom imfassla b'mod speċjali, li jissodisfaw l-ispeċifikazzjonijiet tal-API u tal-ISO għall-użu mal-bjar taż-żejt u tal-gass. Noti tekniċi: a Blowout preventer huwa apparat li normalment jintuża mal-livell tal-art (jew jekk isir tħaffir taħt l-ilma, mal-livell ta' qiegħ il-baħar) matul it-tħaffir sabiex jiġi pprevenut il-ħruġ mhux ikkontrollat taż-żejt u/jew tal-gass mill-bir. b. Christmas tree jew production tree huwa apparat li normalment jintuża sabiex jikkontrolla l-fluss ta' fluwidi mill-bir meta dan jitlesta u tkun bdiet il-produzzjoni taż-żejt u/jew tal-gass. c. 'L-ispeċifikazzjoni tal-API u tal-ISO' tirreferi għall-speċifikazzjoni 6A, 16A, 17D u 11IW tal-American Petroleum Institute u/jew l-ispeċifikazzjoni 10423 u 13533 tal-International Standards Organisation blowout preventers, wellhead u christmas trees għall-użu fuq il-bjar taż-żejt u/jew tal-gass . 6. Pjattaformi għat-tħaffir u għall-produzzjoni taż-żejt mhux maħdum u tal-gass naturali 7. Bastimenti u braken li jinkorporaw tagħmir għat-tħaffir u/jew għall-ipproċessar taż-żejt, tali tagħmir jintuża għall-produzzjoni taż-żejt, gass u materjal ieħor li jieħu n-nar b'mod naturali. 8. Tagħmir ta' subsurface safety valve (valv ta' sikurezza ta' qiegħ il-bir), li jissodisfa l-ispeċifikazzjonijiet tal-API u tal-ISO, imfassal b'mod speċjali għall għall-użu fi bjar taż-żejt u tal-gass. Nota Teknika: 'L-ispeċifikazzjonijiet tal-API u tal-ISO' jirreferu għall-ispeċifikazzjoni 14A tal- American Petroleum Institute u/jew l-ispeċifikazzjoni 10432 tal-International Standards Organisation għat-tagħmir tas-subsurface safety valve għall-użu fi bjar taż-żejt u/jew tal-gass. 9. Separaturi ta' likwidu/gass li jissodisfaw l-ispeċifikazzjoni 12J tal-API, imfassla b'mod speċjali sabiex jipproċessaw il-produzzjoni minn bir taż-żejt jew tal-gass, sabiex jisseparaw il-likwidi taż-żejt minn kwalunkwe ilma jew kwalunkwe gass mil-likwidi. 10. Valvi tal-pipeline li jissodisfaw l-ispeċifikazzjonijiet tal-API u tal-ISO għall-użu fis-sistemi ta' pipeline għat-trasport fl-industrija tal-gass naturali u taż-żejt Nota teknika: 'L-ispeċifikazzjoni tal-API u tal-ISO' tirreferi għall-ispeċifikazzjoni 6D u 6DSS tal-American Petroleum Institute u/jew għall-ispeċifikazzjoni 14313 u 14723 tal-International Standards Organisation għall-valvi tal-pipeline 11. Pompi u kumpressuri tal-gass imfassla b'mod speċjali għall-użu fl-ipproċessar inizjali u fit-trasport taż-żejt mhux maħdum u tal-gass naturali, u komponenti mfassla b'mod speċjali għalihom. 1.B Tagħmir għall-ittestjar u l-i spezzjoni tat-tagħmir 1. Tagħmir imfassal b'mod speċjali sabiex jittieħdu kampjuni u jsiru testijiet u analiżi tal-proprjetajiet tal-tajn tat-tħaffir, tas-siment għall-bir taż-żejt u materjali oħrajn imfassla b'mod speċjali u/jew ifformulati għall-użu fil-bjar taż-żejt u tal-gass. 2. Tagħmir imfassal b'mod speċjali sabiex jittieħdu kampjuni u jsiru testijiet u analiżi tal-proprjetajiet tal-kampjuni tal-blat, kampjuni f'forma likwida u f'forma ta' gass u materjali oħrajn meħuda minn bir taż-żejt u/jew tal-gass jew matul u wara t-tħaffir, jew mill-faċilitajiet għall-ipproċessar inizjali marbuta magħhom. 3. Tagħmir imfassal b'mod speċjali għall-ġbir u l-interpretazzjoni ta' informazzjoni dwar il-kundizzjoni fiżika u mekkanika ta' bir taż-żejt u/jew tal-gass, u sabiex jiġu ddeterminati l-proprjetajiet in situ tal-formazzjoni tal-blat u tal-ġibjun. 1.C Materjali 1. Tajn għat-tħaffir, addittivi tat-tajn tat-tħaffir u l-komponenti tagħhom li ġew ifformulati sabiex jiġu stabbilizzati l-bjar taż-żejt u tal-gass matul it-tħaffir, sabiex jittella' t-terrapien imħaffer (drill cuttings) għal fuq l-art u sabiex jiġi llubrifikat u jitkessaħ it-tagħmir ta' tħaffir fil-bir. 2. Simenti u materjali oħrajn li jissodisfaw l-ispeċifikazzjonijiet tal-API u tal-ISO għall-użu fil-bjar taż-żejt u tal-gass . Nota Teknika: 'L-ispeċifikazzjoni tal-API' tirreferi għall-ispeċifikazzjoni 10A tal-American Petroleum Institute jew għall-ispeċifikazzjoni 10426 tal-International Standards Organisation għas-siment għall-bir taż-żejt u materjali oħrajn li huma fformulati b'mod speċjali għall-użu fl-issimentar tal-bjar taż-żejt u tal-gass . 3. Aġenti għat-twaqqif tal-korrużjoni, għat-trattament ta' emulsjoni, għat-twaqqif tar-ragħwa, u kimiki oħrajn li huma fformulati b'mod speċjali għall-użu fit-tħaffir għal u l-ipproċessar inizjali taż-żejt prodott minn bir taż-żejt u/jew tal-gass. 1.D. Software 1. Software imfassal b'mod speċjali għall-ġbir u l-interpretazzjoni tad-dejta miksuba minn analiżi sismika, elettromanjetika, manjetika jew tal-gravità għall-fini li tiġi stabbilita l-prospettività taż-żejt jew tal-gass. 2. Software imfassal b'mod speċjali għaż-żamma, l-analiżi u l-interpretazzjoni tal-informazzjoni miksuba matul it-tħaffir u l-produzzjoni sabiex jiġu vvalutati l-karattarestiċi fiżiċi u l-imġiba tal-ġibjuni taż-żejt jew tal-gass. 3. Software imfassal b'mod speċjali għall-użu tal-faċilitajiet għall-produzzjoni u l-ipproċessar taż-żejt jew subunitajiet speċifiċi ta' tali faċilitajiet. 1.E. Teknoloġija 1. Teknoloġija ewlenija meħtieġa għall-esplorazzjoni għal żejt u gass li huma ta' oriġini naturali, kif ukoll l-ittestjar, il-produzzjoni, l-ipproċessar inizjali u t-trasport tagħhom. RAFFINAR U LIKWEFAZZJONI 2.A Tagħmir 1. Tagħmir għat-trasferiment tas-sħana kif ġej u l-komponenti mfassla b'mod speċjali għalih: a. Tagħmir b'aletti għat-trasferiment tas-sħana b'superfiċe/proporzjon tal-volum akbar minn 500m2/m3, imfassal b'mod speċjali sabiex il-gass naturali jitkessaħ minn qabel b. Tagħmir b'koljaturi għat-trasferiment tas-sħana mfassal b'mod speċjali għal-likwefazzjoni jew sabiex il-gass naturali jitkessaħ minn qabel 2. Krijopompi għat-trasport tal-materja f'temperatura ta' inqas minn -120ºC li jkollhom kapaċità ta' trasport għal aktar minn 500m3/h u komponenti mfassla b'mod speċjali għalihom 3. “Coldbox” u tagħmir għall-“coldbox” mhux speċifikat mit-2.A1 Nota teknika: it-tagħmir għall-“coldbox” jirreferi għal kostruzzjoni mfassla b'mod speċjali, li hija speċifika għall-impjanti tal-LNG u li tinkorpora l-istadju tal-proċess tal-likwefazzjoni. Il-“coldbox” jinkorpora tagħmir għat-trasferiment tas-sħana, sistemi ta' pajpijiet, strumentazzjoni oħra u iżolaturi termiċi. It-temperatura ġewwa l-“coldbox” hija ta' madwar –120 ºC (kondizzjonijiet għall-kondensazzjoni tal-gass naturali). Il-funzjoni tal-“coldbox” hija l-iżolazzjoni termika tat-tagħmir imsemmi hawn fuq. 4. Tagħmir għat-terminals tat-trasport bil-baħar ta' gassijiet likwefatti li jkollhom temperatura inqas minn–120ºC u komponenti mfassla b'mod speċjali għalihom 5. Linja flessibbli u mhux flessibbli ta' trasferiment li għandha dijametru akbar minn 50mm għat-trasport tal-materja li jkollha temperatura inqas minn –120ºC 6. Bastimenti marittimi mfassla b'mod speċjali għat-trasport tal-LNG 7. Cokers u unitajiet ta' raffinerija għall-iżomerizzazzjoni ta' terrapien imħaffer ta' tip C5-C6, u unitajiet ta' raffinerija għall-alkilazzjoni ta' olefini ħfief, sabiex jittejjeb l-indiċi tal-ottan tat-terrapien imħaffer tal-idrokarburi 8. Tagħmir li jneħħi l-melħ bi proċess elettrostatiku mfassal b'mod speċjali sabiex ineħħi kontaminanti bħal imluħ, solidi u ilma miż-żejt mhux maħdum u komponenti mfassla b'mod speċjali għalihom 9. Il-crackers kollha (tagħmir għall-qsim tal-molekoli), inklużi l-hydrocrackers (tagħmir għall-qsim tal-molekoli tal-idrokarburi), mfassla b'mod speċjali għall-bidla ta' vacuum gas oils, u komponenti mfassla b'mod speċjali għalihom 10. Hydrotreaters mfassla b'mod speċjali għat-tneħħija tal-kubrit mill-ġażolina u mill-pitrolju u komponenti mfassla b'mod speċjali għalihom 11. Riformaturi katalitiċi mfassla b'mod speċjali sabiex il-gażolina li jkun tneħħielha l-kubrit tinbidel f'gażolina b'livell għoli ta' ottanu, u komponenti mfassla b'mod speċjali għalihom Nota teknika: Ir-riforma katalitika tinkludi l-proċess ta' platforming kif wkoll ta' iżomerizzazzjoni. 12. Pompi mfassla b'mod speċjali għat-trasport taż-żejt mhux maħdum u tal-prodotti sekondarji, li għandhom kapaċità ta' 50m3/h jew aktar u komponenti mfassla b'mod speċjali għalihom 13. Tubi b'dijametru ta' barra ta' 0.2mm jew aktar u magħmula minn kwalunkwe wieħed mill-materjali li ġejjin: a. Azzar li ma jissaddadx (stainless steels) bi 23% ta' kromju jew aktar f'piż; b. Azzar li ma jissaddadx b' "limitu elastiku" minimu ta' 210 N/mm2 jew aktar; c. Azzar li ma jissaddadx u ligi fuq bażi ta' nikil b'numru ta' “fattur ekwivalenti tar-reżistenza għat-tħaffir (Pitting resistance equivalent) ” ogħla minn 33. Noti tekniċi: 1) Il-“limitu elastiku” huwa stress mekkaniku li fih materjal jibda jitlef il-forma qisu tal-plastik 2) In-numru tal-“fattur ekwivalenti tar-reżistenza għat-tħaffir" (Pitting resistance equivalent-PRE) jikkaratterizza r-reżistenza tal-korrużjoni tal-azzar li ma jissaddadx u tal-ligi tan-nikil meta mqabbla mal-korrużjoni li tħaffer jew dik interstizzjali. Ir-reżistenza għat-tħaffir tal-azzar li ma jissaddadx u tal-ligi tan-nikil hija ddeterminata primarjament bil-kompożizzjonijiet tagħhom, primarjament: kromju, molibdenum, u nitroġenu. Il- formula sabiex jiġi kkalkulat in-numru tal-PRE hija: PRE = Cr + 3.3% Mo + 30% N 14. “Pigs” u komponenti mfassla b'mod speċjali għalihom Nota teknika: Il-Pig huwa apparat li normalment jintuża fuq in-naħa ta' ġewwa tal-pipeline għat-tindif jew l-ispezzjoni (l-istat tal-korrużjoni jew il-formazzjoni ta' xi qasma) u jiġi mbuttat bil-pressa tal-prodott ta' ġol-pipeline. 15. Pig launchers sabiex il-pig jiddaħħal ġol-pipeline u pig catchers sabiex jitneħħa mill-pipeline 16. Tankijiet għall-ħażna ta' żejt mhux maħdum u prodotti sekondarji b'volum akbar minn 1000m3 (1 000 000 litru) kif ġejjin, u komponenti mfassla b'mod speċjali għalihom: a. tankijiet b'saqaf fiss b. tankijiet b'saqaf li jżomm fil-wiċċ 17. Pajpijiet flessibbli għal taħt il-baħar imfassla b'mod speċjali għat-trasport ta' idrokarburi u fluwidi ta' injezzjoni, ilma jew gass, b'dijametru ta' aktar minn 50mm 18. Pajp flessibbli sabiex jintuża għal pressjoni għolja għal applikazzjoni ta' fuq u taħt il-baħar 19. Tagħmir ta' iżomerizzazzjoni mfassal b'mod speċjali għall-prodizzjoni ta' gażolina b'livell għoli ta' ottan abbażi ta' idrokarburi ħfief. 2.B Materjali 1. Monoetilenglikol (CAS Nru: 107-21-1) 2. N-Metilpirrolidon (CAS Nru: 872-50-4) 3. Żeoliti, ta' oriġini naturali jew sintetik, mfassla b'mod speċjali għal cracking (qsim ta' molekoli) katalitiku fluwidu 4. Katalisti għall-cracking u għall-bidla ta' idrokarburi kif ġejjin: a. Metall singolu (grupp tal-platinu) fuq tip ta' allumina jew fuq żeoliti, mfassal b'mod speċjali għall-proċess ta' riforma katalitika; b. Speċijiet ta' metall imħallat (platinu flimkien a metalli nobbli) fuq tip ta' allumina jew fuq żeoliti mfassal b'mod speċjali għall-proċess ta' riforma katalitika; c. Katalisti tal-kobalt u tan-nikil trattati bil-molibdenum fuq tip ta' allumina jew fuq żeoliti mfassla b'mod speċjali għall-proċess tat-tneħħija tal-kubrit; d. Katalisti tal-palladju, nikil, kromju u tangstin fuq tip ta' allumina jew fuq żeoliti mfassla b'mod speċjali għall-proċess ta' hydrocracking katalitiku; 5. Addittivi tal-gażolina formulati b'mod speċjali sabiex iżidu n-numru ta' ottanu tal-gażolina. Nota: Din l-annotazzjoni tinkludi Etil terzjarju butil eteru (ETBE) u Metil butil terzjarju eteru (MTBE) 2.C Test u spezzjoni tat-tagħmir 1. Tagħmir imfassal b'mod speċjali għall-ittestjar u l-analiżi tal-kwalità (proprjetajiet) taż-żejt mhux maħdum u prodotti sekondarji. 2. Sistemi ta' kontroll interfaċċja mfassla b'mod speċjali sabiex jiġi kkontrollat u sabiex isir l-aħjar użu mill-proċess għat-tneħħija tal-melħ. 2.D. Software 1. Software imfassal b'mod speċjali għall-użu mill-impjanti tal-LNG jew subunitajiet speċifiċi ta' tali impjanti. 2. Software imfassal b'mod speċjali għall-iżvilupp, il-produzzjoni jew l-użu mill-impjanti (inklużi is-subunitajiet tagħhom) għar-raffinar taż-żejt. 2.E. Teknoloġija 1. Teknoloġija għall-purifikazzjoni tal-gass naturali mhux maħdum 2. Teknoloġija għal-likwefazzjoni tal-gass naturali, inkluża teknoloġija meħtieġa għall-iżvilupp, għall-produzzjoni jew għall-użu f'impjanti tal-LNG 3. Teknoloġija għat-trasport bil-baħar tal-gass naturali likwefatt 4. Teknoloġija meħtieġa għall-iżvilupp, il-produzzjoni u għall-użu minn bastimenti tal-baħar imfassla b'mod speċjali għat-trasport ta' gass naturali likwefatt 5. Teknoloġija meħtieġa għall-iżvilupp, il-produzzjoni u għall-użu minn impjant ta' raffinar 6. Teknoloġija għall-ħażna ta' żejt mhux maħdum u prodotti sekondarji 7. Teknoloġija sabiex l-olefin ħafif jinbidel f'gażolina 8. Teknoloġija ta' platforming u iżomerizzazzjoni 9. Teknoloġija ta' cracking termali 10. Teknoloġija tal-proċess Claus għat-tneħħija tal-kubrit mill-gass ___